Fleur Maxwell
D'Fleur Maxwell, gebuer de 5. August 1988 zu Diddeleng ass eng lëtzebuergesch Äiskonschtleeferin.

D'Fleur Maxwell huet 2006, als eenzeg Sportlerin, Lëtzebuerg bei den XX. Olympesche Wanterspiller zu Turin vertrueden. Am Kuerzprogramm ass si déi 21. ënner 29 Kandidatinne ginn an huet sech domat fir d'Kür qualifiéiert, wou si awer wéinst enger onglécklecher Chute op déi lescht Plaz zeréckgefall ass. Mat engem Gesamtresultat vun 109,57 Punkte koum si schlussendlech op de 24. Rang. Si huet 2006 hir sportlech Carrière virleefeg opgehalen.

Vun 2009/2010 un huet si nees bei Competitioune matgemaach. Si konnt sech zwar net fir d'Olympesch Wanterspiller 2010 zu Vancouver oder fir déi vun 2014 su Sotschi qualifizéieren, huet awer bei der Istanbul Cup, de Slovenia Open, den Ukrainian Open, der Denkova-Staviski-Cup, an dem NRW-Trophy-Medaile gewonnen.

Soss
2011 gouf den Asteroid (255019) Fleurmaxwell no hir genannt.

Kuckt och 
 Lëscht vu lëtzebuergesche Sportler
 Lëscht vu lëtzebuergeschen Olympioniken

Um Spaweck 

 The flower of Luxembourg op Englesch
 Klassementer op der Websäit vun der ISU
 Olympesch Wanterspiller 2006 zu Turin

Lëtzebuergesch Olympioniken
Lëtzebuergesch Äiskonschtleefer
Gebuer 1988